Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: Munka Törvénykönyvéről szóló 1992. évi XXII. törvény (a továbbiakban: Mt.) hatálya alá
Paragraph Index: 25

e) a Hatóság informatikai rendszerének, valamint a személyes használatra átvett informatikai eszközöknek – a vonatkozó belső szabályozóknak megfelelő – rendeltetésszerű használatáért. 4.2. ügykezelő Az ügykezelő az államigazgatási szerv tevékenységéhez kapcsolódó ügyviteli feladatokat lát el. Az ügykezelőre a köztisztviselőre irányadó rendelkezéseket kell alkalmazni a Ktv. VIII. fejezetében foglalt eltérésekkel. 4.3. munkavállaló A Hatóságnál köztisztviselőnek, ügykezelőnek nem minősülő munkavállaló munkaviszonyára az Mt. rendelkezéseit kell alkalmazni. Valamennyi beosztott munkavállaló jogosult a munkateljesítményéről alkotott vezetői vélemény megismerésére, a munkaköréhez, illetve az életpályájának alakulásához kapcsolódó képzésekben való részvételre. A szervezet működésének folyamatos javítása érdekében a munkavégzésük során feltárt szabályozási, működési, együttműködési problémákról tájékoztatót, az egyszerűsítési, 2006/120. szám minőségjavítási, hatékonyságjavítási, ügyfélelégedettség-javítási lehetőségekről javaslatot készít a vezetője számára. Valamennyi beosztott munkavállaló közszolgálati jogviszonya megszüntetésekor (megszűnésekor) a munkakörét az erre előírt rendben köteles átadni, és a munkáltatóval elszámolni. A munkakör-átadás és az elszámolás feltételeit a munkáltatói jogkör gyakorlója köteles megfelelően biztosítani.

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes